Diari Oficial de la Generalitat Valenciana


Sumari del DOGV 6058, del 16-07-2009 (2009/8091)

RESOLUCIÓ de 29 de juny de 2009, del conseller d'Infraestructures i Transport, sobre l'autorització de la cessió de la concessió de transport públic regular de viatgers Villalonga-Ador-Gandia (CVV-224).
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6058

Data del DOGV
:   16-07-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8091


Data del document
:   29-06-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Gandia
    * Vilallonga
    * Ador
    * transport per carretera
    * autobús
    * transport col·lectiu
    * empresa de transport

RESOLUCIÓ de 29 de juny de 2009, del conseller d'Infraestructures i Transport, sobre l'autorització de la cessió de la concessió de transport públic regular de viatgers Villalonga-Ador-Gandia (CVV-224). [2009/8091]  
D'acord amb el que establix l'article 94 del Reglament de la Llei d'Ordenació dels Transports Terrestres, aprovat pel Reial Decret 1211/1990, de 28 de setembre, la Direcció General de Transports i Logística va dictar Resolució de 22 d'octubre de 2008, per la qual s'autoritzava, abans de la formalització i de forma condicionada, la cessió de la concessió de servici de transport públic regular permanent d'ús general de viatgers per carretera, CVV-224 Villalonga-Ador-Gandia, adjudicada a la mercantil Autobuses Vicente Sala, SL, a favor de la mercantil Autobuses La Amistad, SA, i queda demorada l'eficàcia de l'acte a la presentació, per part de les interessades, de l'escriptura pública de cessió de la concessió, el document justificatiu del pagament dels tributs i la constitució de l'aval per a l'explotació d'esta.  
Atés que s'ha presentat la documentació justificativa esmentada de la cessió de la concessió de servicis de transport regular permanent d'ús general de viatgers per carretera, i fent ús de les competències atribuïdes pel Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, de conformitat amb el que establix l'article 57, paràgraf 2, i l'article 59, paràgraf 5, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
Primer  
Atorgar plens efectes a l'autorització de cessió de la concessió de servici de transport públic regular permanent d'ús general de viatgers per carretera CVV-224 Villalonga-Ador-Gandia, adjudicada a la mercantil Autobuses Vicente Sala, SL, a favor de la mercantil Autobuses La Amistad, SA.  
Segon  
Trametre la present resolució al DOCV per a la publicació.  
Contra la present resolució, que posa fi a la via administrativa, cal interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà de la publicació, en virtut del que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, o potestativament recurs de reposició davant del conseller d'Infraestructures i Transport, en el termini d'un mes, comptador des de l'endemà de la publicació d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Común, sense perjudici de l'exercici de qualsevol altra acció que es considere oportuna.  
València, 29 de juny de 2009.- El conseller d'Infraestructures i Transport: Mario Flores Lanuza.